Ribe Stifts Adresseaviser, 1825-11-15
Følgende er Tractaten, afsluttet mellem Hs. Keiserlige Majestæt og Hs. Allertroeste Majestæt over Anerkiendelsen af Keiseren af Brasilien, den 29de Aug. 1825, og ratificeret samme Dag af Hs. Majestæt Keiseren. "J den hellige Treenigheds Navn &c. a. Art. 1. Hs. Allertroeste Majestæt anerkiender, at Brasilien antager Rang som et uafhængigt og fra Kongerigerne Portugal og Algarve adskildt Rige og Hans elskelige og hvitskattede Søn, Don Pedro, som Keiser, for samme, idet han af egen frie Villie overlader Souverainiteten over benævnte Rige til benævnte SinSøn og hans retmæssige Efterfølgere. Hs. Allertr. Majestæt overtager og forbeholder sig blot den samme Titel. - Art. 2. Hs. Keiserlige Majest, bevilger, som Beviis paa Hans Ærbødighed og Kierlighed for Sin Durchl. Fader Don Joao VI. at Hs. Allertr. Majestæt for Sig fører Titel af Keiser. - Art. 3 Hs. Keiserl. Majestæt lover, ikke fra nogen Portugisisk Colonie at antage Forslag om dens Forbindelse med Brasilien. - Art. 4. Der skal i Fremtiden bestaae Fred og Forbund saavelsom det fuldkomneste Venskab mellem Keiserdømmet Brasilien og Kongerigerne Portugal og Algarve, samt aldeles Forglemmelse af de forrige Misforstaaelser mellem begge Nationer. - Att. 5. Begge Nationers Undersaatter, de Brasilianske og Portugisiske, skulle i begge respect. Stater ansees som de meest begunstigede og venskabeligste Nationer, og deres Ret og Eiendom samvittighedsfuld bevares og beskyttes; hvorhos vel at mærke bliver antaget, at Grundeierne skulle beholde rolig Besiddelse af deres Gods. - Art. 6. Alt seqvestreret Gods der tilhøret Undersaatterne af begge Souverainer for Brasilien og Portugal, skal strax, efter Forvaltningsomkostningernes Afdrag, leveres tilbage eller Eieren skadesløsholdes. - Art. 7. De, begge Rigers Undersaatter fratagne Skibe og Ladninger skulle ligeledes tilbagegives eller godtgiøres deres Eiere. - Art. 8. Een af et lige Antal Brasilianer og Portugiser bestaaende, af begge Regieringer udnævnt Commission, vil blive beordret at beskieftige sig med Undersøgelsen af de i 6te og 7de Art. omtalte Gienstande. Angivelserne maae skee forinden et Aar efter Commissionens Nedsættelse, og indtreffende Uenigheder kan den mæglende Magts Repræsentantere afgiøre. Fondet, hvoraf de første Reclamationer skulle liqvideres, har Regieringen at anvise. Art. 9. Alle offentlige mellem begge Regieringer gjorte og modtagne Reclamationer skulle liqvideres enten ved Tilbagegivelse af det Fordrede eller ved Skadesløsholdelse af dets fulde Værd. - Att. 10. De borgerlige Forhold mellem Brasilianerne og Portugiserne, skulle fra dette Øieblik af igien oprettes, idet de foreløbig giensidig have at betale 15 Pet. af alle Vahrer som Consumtionsgebyhr. Transport, og Jndskibningsgebyhrerne forblive de samme som før Adskillelsen. Art. 11. Den giensidige Udvexling af nærværende Tractat skal skee i Staden Lissabon forinden 5 Maaneder, eller dersom det er mueligt endnu i kortere Tid, fra Undertegnelsens Dato. Til Bekræftelse have vi Undertegnede Hs. Keiserl. og Hs. Allertr. Majestæts Befuldmægtigede, i Kraft af de os givne Fuldmagter egenhændig underskrevet nærværende Tractat og paatrykt den vore Vaabens Segl. Saaledes skeet i Ri Janeiro, den 29de Aug. 1825. Charles Stuart. Luiz Jose de Carvalhole Melle.